วัดศรีจันทาราม

วัดศรีจันทาราม (บางปูเก่า) หรือ วัดคลองลึก วัดพิพัฒนิโรธาราม ตั้งอยู่เลขที่ 122 บ้านบางปู ถนนสุขุมวิท ก.ม. 50 หมู่ที่ 4 ตำบลบางปู อำเภอเมืองสมุทรปราการ จังหวัดสมุทรปราการ 10280 อาณาบริเวณ วัดศรีจันทารามมีที่ดินตั้งวัดเนื้อที่ 7 ไร่ 97 ตารางวา โฉนดเลขที่ 64346 อาณาเขต ทิศเหนือยาว 4 เส้น 10 วา ติดต่อกับที่ดินเอกชน ทิศใต้ยาว 4 เส้น 10 วา ติดต่อกับที่ดินเอกชน ทิศตะวันออกยาว 4 เส้น 19 วา ติดต่อกับที่ดินเอกชน ทิศตะวันตกยาว 4 เส้น 10 วา ติดต่อกับถนนสุขุมวิท พื้นที่ตั้งวัด เป็นที่ราบลุ่มได้ทำถนนรอบบริเวณวัดทั้ง 4 ด้าน มีถนนสุขุมวิทเป็นทางคมนาคม ประวัติ วัดศรีจันทาราม เดิมชื่อวัดใหม่คลองลึก หรือ วัดพิพัฒนิโรธาราม โดยมีพระวินัยธรไสว ปญฺญาทีโป เป็นผู้นำในการสร้าง มีนายออด สีนวม และนายขวัญ จันตะเคียน เป็นผู้ถวายที่ดินและดำเนินการสร้างวัด ได้เริ่มดำเนินการก่อสร้างมาตั้งแต่ พ.ศ. 2496 เพื่อเป็นอนุสรณ์แก่ พระครูพิพัฒนิโรธกิจ (หลวงพ่อปาน) ซึ่งได้เดินธุดงค์มาปักกลดบริเวณนี้ ทำให้ประชาชนเกิดศรัทธาในตัวทานเป็นอย่างมาก มีหลวงเปล่ง ติสฺสวโร เป็นเจ้าอาวาสดูแลสืบต่อมาครั้นพระเปล่งถึงมรณภาพแล้ว ปี2515 ได้มีพระอธิการสงวน โกสโล มาเป็นเจ้าอาวาสได้มาควบคุมและได้ปรับปรุงก่อสร้างเสนาสนะใหม่ทั้งหมด เกี่ยวกับนามวัดได้ใช้คำนำหน้าของนามสกุลของผู้สร้างวัดทั้งสองคนประกอบกันต่อด้วยคำว่า " อาราม " เพื่อให้สละสลวยและไพเราะยิ่งขึ้น วัดศรีจันทารามได้รับพระราชทานวิสุงคามสีมา เมื่อวันที่ 30 ธันวาคม พ.ศ. 2524 เขตวิสุงคามสีมา กว้าง 30 เมตร ยาว 50 เมตร ในด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2520 จนถึงขณะนี้มีนักธรรมที่เป็นพระภิกษุ 158 รูป สามเณร 13 รูป สถาปัตยกรรมและศิลปกรรม ภายในวัดมีอาคาร หอสวดมนต์สร้าง พ.ศ. 2497 ศาลาการเปรียญสร้าง พ.ศ. 2525 อุโบสถกว้าง 8 เมตร ยาว 26 เมตร สร้างเมื่อ พ.ศ. 2525 กุฎีสงฆ์จำนวน 8 หลัง หอระฆัง ศาลารวมใจ ศาลาธรรมสังเวช (ศาลาวิจิตรกาญ) เมรุ (บูรณใหม่ พ.ศ. 2560) ปูชนียวัตถุ พระประธานในอุโบสถ นามว่าหลวงพ่อในโบสถ์ (โต) หน้าตักกว้าง 4 ศอก 11 นิ้ว รูปหมือนหลวงพ่อปานแล้วหลวงปู่เปล่ง หลวงพ่อวัดศรีจันทาราม ศักดิ์สิทธิ์ ลำดับเจ้าอาวาส พระวินัยธรไสว ปญฺญาธีโป หลวงปู่เปล่ง ติสฺสวโร พระครูสมุทรวรคุณ ( สงวน โกสโล ) พระอธิการชาญ รกฺขิโต พระครูวินัยธรจิรวัฒ อนาวิโล พระครูขันติกิจจานุกูล (ชนะ ขนฺติวโร ริมปิรังษี) รูปปัจจุบัน (พ.ศ. 2556 -ปัจจุบัน) ผู้ช่วยเจ้าอาวาส พระครูสมุห์วัชรพล ปญฺญาพโล (ริมปิรังษี) อ้างอิง สำนักงานพระพุทธศาสนา